laion/Wikipedia-Exotic huggingface dataset:
ყოყოჩაანთ საყდარი

ყოყოჩაანთ საყდარი — არქიტექტურული ძეგლი გურჯაანის მუნიციპალიტეტის სოფელ ჩალაუბნიდან 2-3 კილომეტრზე მთის კალთაზე. განეკუთვნება გვიანდელ შუა საუკუნეებს. ეკლესია დარბაზულია (6,65 X 5,6 მ), ნაგებია რიყის ქვითა და აგურით. აგური კონსტრუქციულ ნაწილებშია გამოყენებული. ძლიერაა დაზიანებული: ლავგრადანი, კამარა, დანგრეულია კედლების ზედა ნაწილები. ეკლესიას შესასვლელი დასავლეთიდან აქვს. კარს შიგნით ხის გადახურვა ჰქონია. გარედან გვერდები და გადახურვა მონგრეული აქვს. აღმოსავლეთით ნახევარ წრიული აფსიდია, რომელშიც შეისრულთაღოვანი სარკმელია გაჭრილი. სარკმელის ორივე მხარეს ერთ დონეზე ორ- ორი შეისრული ნიშაა. სარკმლის ქვემოთ კედელს, რიყის ქვით ნაგები ტრაპეზი ეკვრობა. საკურთხევლის სარკმლის გარდა: დასავლეთ, ჩრდილოეთ და სამხრეთ გაჭრილი თითო სარკმელი აშუქებს. აბსიდი გადახურულია რიყისქვის შერეული წყობით გამოყვანილი კონქით. კონქი მთლიანად აგურისაა. დარბაზის კამარა გვიანდ რემონტის დროს აღუდგენიათ. მისი წყობა ტაძრის სხვა ნაწილების წყობის გან სიტლანქით გამოირჩევა. კამარის საყრდენად დასავლეთ კედელის გასწვრივ გამოყოფილი აგურია კონშტაინებზე დაყრდნობილი საბჯენი თაღი. ფასადებიდან მხოლოდ აღმოსავლეთ და დასავლეთ ფასადებია მორთული. ორივე ფასადის ფრონტონის არეში აგურის წყობით, შეღრმავებით გამოსახულია თითო ჯვარი. აღმოსავლეთ ჯვარს დიდი, გრძელი განივი კლავები აქვს და თითქმის სამჯერ აღემატება ვერტიკალურ მკლავებს. დასავლეთით ჯვრის ორივე მხარეს ორი რომბისებრი ფიგურაა გამოყვანილი. გარდა ამისა ფასადის მარცხენა არეში თაღოვანი სარკლმის ძირის დონეზე მოწყობილია პატარა სწორკუთხა ნიშა. დასავლეთ მხარეს კარის ღიობი ჩასმულია აგურის წყობის საფეხურით შეღრმავებულ სწორკუთხა არეში. იგი დასრულებულია სამსაფეხურიანი ფრიზით, რომლის ზედა და ქვედა საფეხურები აგურის ხერხულა წყობითაა გამოყვანილი, ხოლო შუა ჩვეულებრივად ნაწყობი აგურის ერთი რიგით. ლავგარდანი მთლიანად ჩამონგრეულია. სავარაუდოდ იგი, ამ პერიოდის ნაგებობების უმრავლესობის მსგავსად, აგურის ხერხულა წყობით იქნებოდა გამოყვანილი. დვალი თ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 224.
ვაგაი

ვაგაი (რუს. Вагай) — მდინარე რუსეთში, ტიუმენის ოლქში; ირტიშის მარცხენა შენაკადი. სიგრძე 555 კმ, აუზის ფართობი 23 ათ. კმ². მიედინება დასავლეთ ციმბირის ვაკის სამხრეთ ნაწილში. უმთავრესად იკვებება თოვლის წყლით. გაზაფხულზე იცის ძლიერი წყალდიდობა, ზაფხულში მარჩხი ხდება. წყლის საშუალო წლიური ხარჯია 20,6 მ³/წმ სოფელ ჩერნოესთან, 8,23 მ³/წმ სოფელ ნოვოვიიგრიშნაიასთან. იყინება ნოემბრის დასაწყისში, ლღვება აპრილის შუა რიცხვებში. მთავარი შენაკადია აშლიკი (მარცხენა). სანაოსნოა ქვემო დინებაში. ხეობა მჭიდროდაა დასახლებული. ვაგაის შესართავში (დღ. ერმაკის ყურეში) დაიღუპა ერმაკ ტიმოთეს ძე. ↑ 1.0 1.1 Вагай // Большая российская энциклопедия. т. 4. — М., 2006. — стр. 490. ↑ 2.0 2.1 Вагай // Большая советская энциклопедия. — 3-е изд., т. 4 — М., 1971.
მალმეს უნივერსიტეტი

მალმეს უნივერსიტეტი (ასევე მალმიოს ან მალმოოს ან მალმოს უნივერსიტეტი) (შვედ. Malmö universitet) - შვედეთის ერთ-ერთი წამყვანი უნივერსიტეტი ქალაქ მალმეში. შვედეთის უნივერსიტეტებს შორის მალმიოს უკავია სიდიდით მეცხრე ადგილი. მალმეს უნივერსიტეტში სწავლობს 24,000 სტუდენტზე მეტი და მუშაობს 1,600 თანამშრომელი. მალმეს სტუდენტების მესამედი არის საერთაშორისო სტუდენტი და მას 240-ზე მეტ უნივერსიტეტთან აქვს გაფორმებული საპარტნიორო ხელშეკრულებები. მალმეს წამყვან აკადემიურ დისციპლინებად ითვლება საერთაშორისო ურთიერთობები, მიგრაცია, პოლიტიკური მეცნიერებები, მდგრადი განვითარება, ურბანისტიკა, ასევე მედია და ტექნოლოგიები. უნივერსიტეტმა ითამაშა წამყვანი როლი მალმეს გარდქამნაში ინდუსტრიული ცენტრიდან შვედეთის აკადემიურ ცენტრად. კამპუსის დიდი ნაწილი აშენდა გაუქმებული დოკის ადგილზე. 1998 წელს უმაღლეს სკოლად დაფუძნებული, მალმე გახდა სრულფასოვანი უნივერსიტეტი 2018 წლის 1 იანვარს შვედეთის განათლების სამინისტროს გადაწყვეტილებით. მალმეს უნივერსიტეტი არის შვედეთის კავკასიოლოგიის ცენტრი. ყოველწლიურად მალმეში ტარდება შვედეთის ინსტიტუტის საზაფხულო კურსები ახალგაზრდა პროფსიონალებისთვის ბალტიისპირეთისა და აღმოსავლეთ ევროპის ქვეყნებისთვის. უნივერსიტეტი აქტიურად არის ჩართული აღმოსავლეთის პარტნიორობისა და დასავლეთ ბალკანეთის ქვეყნების დემოკრატიზაციის პროცესი. 2021 წელს, ევროპულ-ქართულ ინსტიტუტთან ერთად უნივერსიტეტმა დაიწყო საქართველოში სოციალური აუდიტის მეთოდიკის დანერგვა. ↑ Årsredovisning 2012 დაარქივებული 2013-12-03 საიტზე Wayback Machine. Malmö Universitet - Årsredovisning 2012 ↑ Högskoleverkets årsrapport 2012 (Swedish), p. 118. დაარქივებული 2012-08-05 საიტზე Wayback Machine. (PDF; 6,7 MB) ↑ 3.0 3.1 3.2 Public register of government agencies in Sweden <a href="https://wikidata.org/wiki/Track:Q18649284"></a> ↑ https://web.archive.org/web/20190714135243/https://www.coar-repositories.org/community/members-and-partners-by-country/ ↑ https://eua.eu/about/member-directory.html ↑ https://web.archive.org/web/20231109092552/https://coara.eu/coalition/membership/ ↑ https://web.archive.org/web/20240513205453/https://suhf.se/om-suhf/medlemmar/ ↑ Swedish National Agency for Higher Education: List of higher education institutions დაარქივებული 2012-05-24 საიტზე Archive.isCategory:Webarchive template archiveis links, accessed 2010-07-24 ↑ 9.0 9.1 Malmö University - Facts and figures, Official Website of Malmö University. Retrieved January 10, 2014. ↑ Malmö en värsting på kris och förnyelse დაარქივებული 2009-04-21 საიტზე Wayback Machine. , Sydsvenskan 2009-04-11 (in Swedish) ↑ Malmö högskola blir universitet - Regeringen.se (2016-06-17). დაარქივებულია ორიგინალიდან — June 17, 2016. ციტირების თარიღი: 2016-06-17 ↑ Joy in Malmö as city gets its first university - The Local (2016-06-17). დაარქივებულია ორიგინალიდან — June 17, 2016. ციტირების თარიღი: 2016-06-17 ↑ Swedish university status to benefit international students - Malmö University (2016-06-17). დაარქივებულია ორიგინალიდან — June 17, 2016. ციტირების თარიღი: 2016-06-17
აკო, ალფიტო და მორმო

აკო, ალფიტო და მორმო (ბერძ. Akko, Alphito, Mormo) — ძველ საბერძნეთში არსებული საფრთხობელები, რომლებითაც აშინებდნენ ხოლმე მოუსვენარ და მტირალ ბავშვებს.
საბა დანელია

საბა დანელია (დ. უცნობია) — ქართველი სპორტმსენი (მკლავჭიდი), ჭაბუკებს (U15) შორის მსოფლიო ჩემპიონატის გამაჯრვებული (2019, კონსტანცა, რუმინეთი, 55 კგ), ჭაბუკებს (U15) შორის ევროპის ჩემპიონატის გამარჯვებული (2019, ლატრაკი, საბერძნეთი, 55 კგ). საბა დანელია დაარქივებული 2020-06-08 საიტზე Wayback Machine. — ქართული სპორტი
კონდა (ირტიშის შენაკადი)

კონდა (რუს. Конда) — მდინარე რუსეთში, ტიუმენის ოლქში, ხანტი-მანსის ავტონომიურ ოკრუგში; ირტიშის მარცხენა შენაკადი. სიგრძე 1097 კმ, აუზის ფართობი 72,8 ათ. კმ². მიედინება დასავლეთ ციმბირის ვაკის დასავლეთ განაპირა მხარეს. ძლიერ დაკლაკნილია. იკვებება შერეულად, ჭარბობს თოვლის წყალი. ახასიათებს ხანგრძლივი წყალდიდობა. წყლის საშუალო ხარჯი სოფელ ალთაისთან — 327 მ³/წმ, შესართავიდან 164 კმ-ში — 231 მ³/წმ, უდიდესი — 1220 მ³/წმ, უმცირესი — 36,1 მ³/წმ. გაყინულია ოქტომბრის ბოლოდან – ნოემბრის დასაწყისიდან აპრილის ბოლომდე – მაისის დასაწყისამდე. მთავარი შენაკადებია: ევრა, კუმა (მარჯვენა); მულიმია, ბალშოი-ტაპი, იუკონდა, კამა (მარცხენა). კონდის აუზში მრავალი ტბაა (საერთო ფართობი 541 კმ²). აქ მდებარეობს შაიმის ნაავთობის საბადო. სანაოსნოა შესართავიდან 744 კმ-ზე. დასაცურებელია. მდინარეზეა გაშენებული ქალაქი ურაი. ↑ 1.0 1.1 Конда // Большая российская энциклопедия. т. 15. — М., 2010. — стр. 15. ↑ 2.0 2.1 Конда // Большая советская энциклопедия. — 3-е изд., т. 13 — М., 1973.
აკონტიოსი

აკონტიოსი (ბერძნ. Άκόντιος) — ერთ-ერთი დელოსური ლეგენდის გმირი, რომელიც ცნობილი იყო დიდი სიმდიდრითა და სილამაზით. მას შეუყვარდა ათენელი ქალიშვილი კიდიპე. დიდხანს უტრიალა აკონტიოსმა კიდიპეს, მაგრამ მიუხედავად მრავალი დადებითი თვისებისა, ქალი მაინც ვერ დაითანხმა. ბოლოს აკონტიოსმა ასეთი ხერხი იხმარა: ერთხელ, როდესაც კიდიპე არტემიდეს ტაძარში ლოცულობდა, აკონტიოსმა, რაკი იცოდა, რომ ღმერთქალის ტაძარში წარმოთქმული ფიცი უცილობლად უნდა შესრულებულიყო, კიდიპეს წინ ფარულად დააგდო ოქროს ვაშლი წარწერით: "ფიცს ვდებ, რომ ცოლად გავყვები მხოლოდ და მხოლოდ აკონტიოსს". კიდიპემ ვაშლი აიღო და გულუბრყვილოდ ხმამაღლა წაიკითხა წარწერა. ქალმა რომ წარწერის შინაარსი გაიგო, განრისხდა და მაშინვე გადააგდო ვაშლი, მაგრამ უკვე ყველაფერი გვიან იყო — არტემიდეს ტაძარში წარმოთქმული ფიცი უნდა შესრულებულიყო. ეს ამბავი კიდიპეს არავისთვის გაუმხელია, მაგრამ როგორც კი გათხოვებას დააპირებდა, არტემიდეს სურვილის თანახმად ავად ხდებოდა. როდესაც ეს რამდენიმეჯერ განმეორდა და კიდიპეს მამამ არტემიდეს ტაძარში მომხდარი ისტორია გაიგო, ქალიშვილი აკონტიოსს მისცა. თავისთავად ცხადია, რომ მითს საფუძვლად უდევს არტემიდეს ტაძრის უდიდესი ავტორიტეტი. არტემიდეს ტაძარი
მალხაზ კვანჭილაშვილი

მალხაზ კვანჭილაშვილი (დ. 30 აგვისტო, 1951) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1976 წლიდან იყო სოფელ ბორჩალოს რვაწლიანი სკოლის მასწავლებელი. 1975-1978 იყო წლებში ასპირანტი, 1978 წლიდან კი საქართველოს რესპუბლიკის მეცნიერებათა აკადემიის თბილისის ანდრია რაზმაძის სახელობის მათემატიკის ინსტიტუტის მეცნიერ-თანამშრომელი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ ქარტია – 91“. მალხაზ კვანჭილაშვილი — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) მალხაზ კვანჭილაშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
ნუგზარ კვაჭაძე

ნუგზარ კვაჭაძე (დ. 13 აპრილი, 1942) — ქართველი პოლიტიკოსი. დაამთავრა საქართველოს ტექნიკური უნივერსიტეტი. 1965-1979 წლებში იყო ნავთლუღის საქმთავარენერგოს ელექტროსადგურის მორიგე ელექტრიკოსი, მაღალი ძაბვის ელექტროქვესადგურების ჯგუფის უფროსი, 1980 წლიდან იყო საქმთავარენერგოს საბურთალო-I-ის ელექტროქვესადგურების ჯგუფის უფროსი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მერაბ კოსტავას საზოგადოება“. ნუგზარ კვაჭაძე — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) ნუგზარ კვაჭაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
ავთანდილ კვეტენაძე

ავთანდილ კვეტენაძე (დ. 22 იანვარი, 1947) — ქართველი პოლიტიკოსი. დაამთავრა საქართველოს პოლიტექნიკური ინსტიტუტი. 1963-1964 წლებში იყო ტრესტ „კავსანტექმონტაჟის“ თბილისის სამმართველოს მუშა, 1969- 1981 წლებში იყო შავი მეტალურგიის ქარხნების დამპროექტებელი ინსტიტუტის ინჟინერი, ჯგუფის უფროსი, მთავარი სპეციალისტი, განყოფილების გამგე, 1981-1987 წლებში იყო ტრესტ „საქსანტექმონტაჟის“ განყოფილების უფროსი, 1987 წლიდან მშენებელთა დამოუკიდებელი პროფკავშირის ფედერაციის განყოფილების გამგე. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ავთანდილ კვეტენაძე — საქართველოს პარლამენტის ოფიციალური საიტი კოლხური კოშკი (ბიულეტენი)
მერაბ კიკნაძე

მერაბ კიკნაძე (დ. 9 მაისი, 1953) — ქართველი პოლიტიკოსი. დაამთავრა მოსკოვის საინჟინრო-ფიზიკური ინსტიტუტი. 1976-1977 წლებში იყო მოსკოვის ლებედევის სახელობის ფიზიკის ინსტიტუტის სტაჟიორ-მკვლევარი, 1978 წლიდან იყო თბილისის ივანე ჯავახიშვილის სახელობის სახელმწიფო უნივერსიტეტის დაბალი ტემპერატურების ფიზიკის სამეცნიერო-კვლევითი ლაბორატორიის უფროსი მეცნიერ-თანამშრომელი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). მერაბ კიკნაძე — საქართველოს პარლამენტის ოფიციალური საიტი
ნიკოლოზ კილასონია

ნიკოლოზ კილასონია (დ. 17 თებერვალი, 1957) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1972-1975 წლებში იყო თბილისის აბრეშუმის გაერთიანების შეგირდი, ქარხანა „ელექტროძრავის“ ზეინკალი, საქართველოს ტექნიკური უნივერსიტეტის ლაბორანტი, 1981-1988 წლებში იყო „საქსახმინპროექტის“ ინჟინერი, თბილისის თბომეურნეობის სამმართველოს № 14 საქვაბის ოპერატორი, თბილისის გრამჩამწერი სტუდია „მელოდიის“ ოპერატორი, 1989 წლიდან იყო „იბერია-89“ საწარმოო დანერგვითი ცენტრის მენეჯერი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ნიკოლოზ კილასონია — საქართველოს პარლამენტის ოფიციალური საიტი
აკაკი კობაძე

აკაკი კობაძე (დ. 26 ოქტომბერი, 1954) — ქართველი პოლიტიკოსი, ფილოსოფიის მეცნიერებათა კანდიდატი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1976-1980 წლებში იყო ქუთაისის პოლიტექნიკური ინსტიტუტის კათედრის ასისტენტი, 1980-1982 წლებში იყო თბილისის ივანე ჯავახიშვილის სახელობის სახელმწიფო უნივერსიტეტის ასპირანტი, 1983-1989 წლებში იყო საქართველოს ზოოვეტერინარული ინსტიტუტის უფროსი მასწავლებელი, საქართველოს მეცნიერებათა აკადემიის ხალხთა მეგობრობის მუზეუმის უფროსი მეცნიერ-თანამშრომელი, 1986 წლიდან იყო საქართველოს ტექნიკური უნივერსიტეტის დოცენტი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). აკაკი კობაძე — საქართველოს პარლამენტის ოფიციალური საიტი
გელა კობერიძე

გელა კობერიძე (დ. 15 ოქტომბერი, 1952, სოფ. ცხმორი, ონის რაიონი) — ქართველი პოლიტიკოსი. დაამთავრა საქართველოს სასოფლო-სამეურნეო ინსტიტუტი. 1970-1975 წლებში იყო ონის რაიონის სოფელ ცხმორის კოლმეურნეობის წევრი, საქართველოს მიწათმოწყობის სახელმწიფო საპროექტო ინსტიტუტის ასლის გადამღები, თბილისის სამგორის რაიონის სახელმწიფო დაზღვევის ინსპექციის ინსპექტორი, 1975 წლიდან იყო ამავე რაიონის საფინანსო განყოფილების ეკონომისტი, ისნის რაიონის საფინანსო განყოფილების უფროსი ეკონომისტი, გლდანის რაიონის საფინანსო განყოფილების გამგის მოადგილე, ქ. თბილისის საფინანსო სამმართველოს განყოფილების უფროსი, კრწანისის რაიონის საფინანსო განყოფილების გამგე, ამავე რაიონის სახელმწიფო საგადასახადო ინსპექციის უფროსი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია – 91“. გელა კობერიძე — საქართველოს ბიოგრაფიული ლექსიკონი გელა კობერიძე — საქართველოს პარლამენტის ოფიციალური საიტი გელა კობერიძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
აკრისიოსი

აკრისიოსი (ძვ. ბერძნ. Ἄκρἰσιος) — ძველბერძნულ მითოლოგიაში, აგლაიას ვაჟი. არგოსის მეფე. დანაეს მამა. მოხსენიებულია ჰომეროსის ილიადაში. პერსევსი ↑ Гесиод. Перечень женщин, фр.129 М.-У.
რესან კონცელიძე (დაბადებული 1938)

რესან კონცელიძე (დ. 1 მარტი, 1938) — ქართველი პოლიტიკოსი. დაამთავრა საქართველოს ტექნიკური უნივერსიტეტი. 1961-1974 წლებში იყო თბილისის ელექტროვაგონშემკეთებელი ქარხნის ინჟინერ-კონსტრუქტორი, საქართველოს ალკკ ბათუმის საქალაქო კომიტეტის პირველი მდივანი, საკავშირო ალკკ ცენტრალური კომიტეტის ორგანიზატორი, საქართველოს ალკკ ცენტრალური კომიტეტის მდივანი, მეორე მდივანი, თბილისის ჩუღურეთის რაიონის სახალხო დეპუტატთა საბჭოს აღმასკომის თავმჯდომარე, სამგორის რაიკომის პირველი მდივანი, საქართველოს კპ ცენტრალური კომიტეტის განყოფილების გამგე, 1974-1985 წლებში იყო საქართველოს კვების მრეწველობის მინისტრი, 1985-1989 წლებში იყო საქართველოს სახელმწიფო აგროსამრეწველო კომიტეტის თავმჯდომარის პირველი მოადგილე, 1989 წლიდან იყო საქართველოს მომხმარებელთა საზოგადოებების ცენტრალური კავშირის „ცეკავშირის“ გამგეობის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). რესან კონცელიძე — საქართველოს პარლამენტის ოფიციალური საიტი
ალასტორი

ალასტორი (ბერძნ. Άλάστωρ) — დანაშაულისათვის უსამაგიეროს მისაგებად მდევნელი დემონი. სარპედონის მეგობარი, ტროას ომის მონაწილე, მოკლა ოდისევსმა.
გაიოზ კორძაძე

გაიოზ კორძაძე (დ. 19 მარტი, 1938, ჩოხატაური — გ. ოქტომბერი, 2016) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1966-1969 წლებში იყო პროფესიულ-ტექნიკური სასწავლებლის მასწავლებელი, 1969 წლიდან საქართველოს გიორგი ლეონიძის სახელობის ქართული ლიტერატურის სახელმწიფო მუზეუმის მეცნიერ-თანამშრომელი, განყოფილების გამგე, საქართველოს ტექნიკური უნივერსიტეტის მასწავლებელი.1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ტრადიციონალისტთა გაერთიანება“. გაიოზ კორძაძე — საქართველოს ბიოგრაფიული ლექსიკონი გაიოზ კორძაძე — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) გაიოზ კორძაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) გაიოზ (გიზო) კორძაძე გარდაიცვალა
ზაურ კოსტავა

ზაურ კოსტავა (დ. 27 იანვარი, 1953) — ქართველი პოლიტიკოსი. დაამთავრა საქართველოს პოლიტექნიკური ინსტიტუტი. 1970-1972 წლებში იყო „საქმთავარენერგოს“ ოზურგეთის სამშენებლო-სარემონტო სამმართველოს ბათუმის უბნის მუშა, ოსტატი. 1980-1986 წლებში იყო ტრესტ „საქკომუნსპეცმშენის“ ოზურგეთის სპეციალიზებულ სამშენებლო-სამონტაჟო სამმართველოს სამუშაოთა მწარმოებელი, უფროსი სამუშაოთა მწარმოებელი. 1986-1990 წლებში იყო ბუნების დაცვის ოზურგეთის სარაიონთაშორისო კომიტეტის უფროსი ინჟინერი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ზაურ კოსტავა — საქართველოს პარლამენტის ოფიციალური საიტი
პაატა კოღუაშვილი

პაატა კოღუაშვილი (დ. 5 სექტემბერი, 1956, ქუთაისი — გ. 8 ოქტომბერი, 2024) — ქართველი პოლიტიკოსი. დაამთავრა საქართველოს სასოფლო-სამეურნეო ინსტიტუტი. 1978–1988 წლებში იყო ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტის უმცროსი მეცნიერ-თანამშრომელი, საქართველოს სახელმწიფო აგროსამრეწველო კომიტეტის მთავარი სამმართველოს წამყვანი ეკონომისტი, მთავარი ეკონომისტი, 1989 წლიდან იყო საქართველოს კოლმეურნეობათა საბჭოს გლეხურ/ფერმერულ/ მეურნეობათა სექტორის უფროსი. 1990–1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს სახალხო ფრონტი“. პაატა კოღუაშვილი — საქართველოს ბიოგრაფიული ლექსიკონი პაატა კოღუაშვილი — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) პაატა კოღუაშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
ანზორ კუდბა

ანზორ კუდბა (დ. 21 დეკემბერი, 1939) — ქართველი მწერალი, პოლიტიკოსი, ჟურნალისტი, საზოგადო მოღვაწე. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. სხვადასხვა დროს მუშაობდა ბათუმის სავაგონო დეპოს, რუსთავის აზოტოვანი სასუქების ქარხნის, რუსთავის მეტალურგიული ქარხნის მუშად, 1970 წლიდან იყო აჭარის რადიომაუწყებლობის კომიტეტის კორესპონდენტი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გამოქვეყნებული აქვს რომანები და მოთხრობების კრებულები. ნიკო ლორთქიფანიძის სახელობის პრემია ტბელ აბუსერისძის სახელობის პრემია ქართული კულტურის ამაგდარის წოდება ქართული კულტურის დამსახურებული მუშაკი ბათუმის საპატიო მოქალაქე ანზორ კუდბა — საქართველოს ბიოგრაფიული ლექსიკონი ანზორ კუდბა — საქართველოს პარლამენტის ოფიციალური საიტი
აკაკი სურგულაძე

აკაკი სურგულაძე (დ. 24 ივნისი, 1913, შემოქმედი, ოზურგეთის მაზრა — გ. 1991) — ქართველი ისტორიკოსი, ისტორიის მეცნიერებათა დოქტორი (1958), პროფესორი, მეცნიერების დამსახურებული მოღვაწე (1967), საქართველოს სსრ მეცნიერებათა აკადემიის წევრ-კორესპონდენტი (1974) მონაწილეობდა მეორე მსოფლიო ომში. 1953-1957 და 1972-1976 წლებში იყო თბილისის სახელმწიფო უნივერსიტეტის ისტორიის ფაკულტეტის დეკანი. 1958 წლიდან იყო სსრკ-ის ისტორიის კათედრის გამგე. 1965 წლიდან მუშაობდა ისტორიის, არქეოლოგიის და ეთნმოგრაფიის ინსტიტუტში. იკვლევდა XIX და XX საუკუნეების საქართველოს და ამიერკავკასიის საზოგადოებრივი აზრის განვითარების, ეროვნული მოძრაობის, ერის და ქართველი ხალხის კონსოლიდაციის საკითხებს. იყო საქართველოს ისტორიის ნარკვევების რვატომეულის VI ტომის რედაქტორი და ძირითადი ავტორი, რის გამოც მიენიჭა სახელმწიფო პრემია (1982). ნარკვევები ქართველი ინტელიგენციის ისტორიიდან, თბილისი, 1980 ექვთიმე თაყაიშვილი, თბილისი, 1977 ივანე ჯავახიშვილი, თბილისი, 1976 ქართული საზოგადოებრივი აზრი XIX საუკუნის მეორე ნახევარში, თბილისი, 1973 რუსეთის იმპერია XIX საუკუნეში, თბილისი, 1973 ერის ცნებისა და რევოლუციამდელ საქართველოში ეროვნულ-განმათავისუფლებელი მოძრაობის ეტაპების შესახებ, თბილისი, 1970 ნიკოლოზ ბარათაშვილის ეპოქა, თბილისი, 1968 რუსეთი იმპერიალიზმის ეპოქაში, თბილისი, 1966 სოციალისტური რევოლუციის გამარჯვება ამიერკავკასიაში (1918-1921), ტ. 2, თბილისი, 1961 ბრძოლა სოციალისტური რევოლუციის გამარჯვებისთვის ამიერკავკასიაში (1917-1918), თბილისი, 1957 მეტრეველი გ., ქართული საბჭოთა ენციკლოპედია, ტ. 9, თბ., 1985. — გვ. 610. აკაკი სურგულაძე — საქართველოს ბიოგრაფიული ლექსიკონი
დავით კუპრეიშვილი

დავით კუპრეიშვილი (დ. 6 ივნისი, 1959) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1976-1978 წლებში იყო ტრესტ „რუსთავგაზის“ ზეინკალი, 1983-1984 წლებში იყო საქართველოს რესპუბლიკის უზენაესი სასამართლოს კონსულტანტი. 1984-1990 წლებში იყო საქართველოს რესპუბლიკის მეცნიერებათა აკადემიის სახელმწიფოსა და სამართლის კვლევის ცენტრის მეცნიერ-თანამშრომელი. სრულიად საქართველოს მერაბ კოსტავას საზოგადოების წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სრულიად საქართველოს მერაბ კოსტავას საზოგადოება“. დავით კუპრეიშვილი — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) დავით კუპრეიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
სერგო სურგულაძე

სერგო სურგულაძე (დ. 7 მარტი, 1879, ასკანა, ოზურგეთის მაზრა — გ. 10 ივლისი, 1923, თიანეთი) — ქართველი რევოლუციონერი. აქტიურად მონაწილეობდა გურიის გლეხთა გამოსვლებში 1905 წელს. 1906 წლიდან იყო რსდმპ-ის წევრი. შემდეგ მუშაობდა სამტრედიის ბოლშევიკურ ორგანიზაციაში. იყო არაერთხელ დაპატიმრებული. რუსეთის სამოქალაქო ომის დროს ციმბირში იყო პარტიზანული რაზმების ერთ-ერთი მეთაური. 1919 წლის მარტში არმიის ყრილობაზე აირჩიეს არმიის საბჭოს თავმჯდომარედ. იყო ასევე სამხედრო სასამართლოს თავმჯდომარე. მონაწილეობდა ციმბირში საბჭოთა ხელისუფლების დამყარებაში. 1921 წელს საბჭოთა ოკუპაციის შემდეგ დაბრუნდა საქართველოში. მუშაობდა თიანეთის მაზრაში, სადაც დაიღუპა ბრძოლის დროს. კვაჭაძე ს., ქართული საბჭოთა ენციკლოპედია, ტ. 9, თბ., 1985. — გვ. 611. სერგო სურგულაძე — საქართველოს ბიოგრაფიული ლექსიკონი
გიორგი დიღმელაშვილი

გიორგი დიღმელაშვილი (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 70 კგ), ჭაბუკებს შორის ევროპის ჩემპიონატის გამარჯვებული (2019, ლატრაკი, საბერძნეთი, 70 კგ). გიორგი დიღმელაშვილი დაარქივებული 2020-06-09 საიტზე Wayback Machine. — ქართული სპორტი
ზურაბ თავბერიძე

ზურაბ თავბერიძე (დ. უცნობია) — ქართველი სპორტსმენი (მკლავჭიდი), მსოფლიო ჩემპიონატის გამარჯვებული (2019, კონსტანცა, რუმინეთი, 85 კგ), მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 85 კგ). ზურაბ თავბერიძე დაარქივებული 2020-06-09 საიტზე Wayback Machine. — ქართული სპორტი
გივი ლობჟანიძე

გივი ლობჟანიძე (დ. 10 ნოემბერი, 1952) — ქართველი პოლიტიკოსი. დაამთავრა თბილისის სახელმწიფო სამედიცინო ინსტიტუტი. 1975-1980 წლებში იყო ლაგოდეხის ცენტრალური რაიონული საავადმყოფოს ქირურგიული განყოფილების ექიმი-ორდინატორი, 1980 წლიდან იყო ამავე განყოფილების გამგე. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გივი ლობჟანიძე — საქართველოს პარლამენტის ოფიციალური საიტი
კობა თოდაძე

კობა თოდაძე (დ. 7 ივნისი, 1973) [წყარო არ არის მითითებული 589 დღე] — ქართველი სპორტსმენი (მკლავჭიდი), ევროპის ჩემპიონატის გამარჯვებული (1995, მოსკოვი, რუსეთი, 90 კგ), ევროპის ჩემპიონატის გამარჯვებული (1993, ლონდონი, დიდი ბრიტანეთი, 85 კგ). კობა თოდაძე დაარქივებული 2020-06-09 საიტზე Wayback Machine. — ქართული სპორტი